Njemački jezik, ponedjeljak, 29.11.2021., Mein Schulweg

Dragi trećaši!

Nadam se da ste dobro i da ćemo se uskoro opet vidjeti u našoj učionici.

Danas idemo na novu lekciju Mein Schulweg ( Moj put do škole), udžbenik, str. 30. Ponovit ćemo prijevozna sredstva, koja smo učili pred kraj prošle šk. godine.

 U Mozzawebu otvorite digitalni udžbenik na str. 30. i uradite zadatke.

1. zadatak: Lijevo na oznaci imate 2 crvene ploče i olovke. Tu imate digitalne zadatke za ponavljanje naziva prijevoznih sredstava, pa ih riješite. Tu možete i provjeriti točnost, kako smo to na satu radili.
2. zadatak: U udžbeniku na str. 30. povežite slike i rečenice. Rečenice označite brojevima 1-6. Pročitajte ispod o Schreckiju i Schrackiju.
3. zadatak: U bilježnicu prepišite :

 Mein Schulweg ( Moj put do škole)

Ich gehe zu Fuß. – Idem pješke.

Ich fliege mit dem Flugzeug.- Vozim se (letim) avionom.

Ich fahre mit dem Schulbus. – Vozim se školskim autobusom.

das Boot- čamac ( manji brod)

der Zug- vlak das Fahrrad- bicikl

Odgovorite pismeno na pitanje o sebi : Wie kommst du zur Schule? (Kako dolaziš u školu? ) Npr.: Ich gehe zu Fuß. / Ich fahre mit dem Auto. / Ich fahre mit dem Fahrrad……

1. zadatak: U radnoj bilježnici, str. 23. riješite 1. zadatak- Sličice označite brojevima.
2. zadatak: Vratite se na digitalni udžbenik u Mozzawebu i na trećoj oznaci crvene ploče riješite barem neke od predloženih zadataka.

( Ako netko još uvijek ne uspijeva uči u Mozzaweb , neka riješi zadatke iz udžbenika i radne bilježnice, te prepiše riječi u bilježnicu.)

Lijep pozdrav od vaše učiteljice! ☺